# data[].attributes.headline
Σίγουρα μοναδική εμπ

# data[].attributes.body
Σίγουρα μοναδική εμπειρία!Πέρασα υπέροχα το ταξίδι ξεπερνούσε τις προσδοκίες μου. Ολοι πρέπει να κάνουν ταξίδια. Το ταξίδι είναι το μόνο πράγμα που αγοράζει κάνεις και τον κάνει πλουσιότερο. Μέσα από το ταξίδι αρχικά έμαθα πολλά ενδιαφέροντα πράγματα .Εξασκηθηκα στα Αγγλικά που είναι μια γλώσσα η οποία με ενδιαφέρει πολύ,γνώρισα μια ξενη χώρα και τον πολιτισμό της και παρατήρησα πως είχαμε αρκετά κοινά. Έκανα νέους φίλους που κρατάμε επαφή ακόμη και σήμερα και συζητάμε για το πότε θα βρεθούμε ξανα. Αν ακόμη υπήρξαν κάποιες εντάσεις στο τέλος μένει μια ανάμνηση η οποία θα είναι για πάντα μέσα στην καρδια μου !! (Ευχαριστώ πολύ τους υπεύθυνους καθηγητές του προγράμματος και εύχομαι και οι νέοι μαθητές να πάρουν μέρος σε αυτή την αξέχαστη εμπειρία)
Ελισσάβετ- Μαθήτρια Β' Λυκείου

# data[].attributes.headline
Ανταλλάσσοντας έθιμα και ήθη.

# data[].attributes.subject
Ανταλλάσσοντας έθιμα και ήθη.

# data[].attributes.body
Είμαι πολύ τυχερή που είχα την ευκαιρία να συμμετάσχω σε ένα πρόγραμμα ανταλλαγής μαθητών.Μέσα από το πρόγραμμα αυτό γνώρισα νέα άτομα με διαφορετικά ήθη και έθιμα.Ανέπτυξα σχέσεις έμαθα για τον πολιτισμό της χώρας και βελτίωσα τα Αγγλικά .Πιστεύω ότι με βοήθησε αρκετά το πρόγραμμα αυτό.Ενώ ήξερα αγγλικά ντρεπόμουν και φοβόμουν να μιλήσω αλλά όταν γνώρισα νέα άτομα απο το εξωτερικό άρχισα να μιλάω πιο πολύ επειδή ήθελα να κανω φιλίες και να μάθω τον τρόπο ζωής τους, την κουλτούρα τους.Όλοι μαζί γίναμε μια παρέα γελάσαμε και περάσαμε όμορφα.Ανταλλάξαμε κουβέντες και απόψεις.Είδα  καινούργια μέρη και ανθρώπους που μου άνοιξαν το μυαλό και με έκαναν να σκέφτομαι αλλιώς.Πιστεύω ότι πρέπει να υπάρχουν τέτοιου είδους προγράμματα σε ελληνικά σχολεία επειδή με αυτόν τον τρόπο οι νέοι εξελίσσονται και γνωρίζοντας νέο κόσμο αναπτύσσεται η επικοινωνία τους με τους άλλους.Για αυτόν τον λόγο είμαι τυχερή που είχα την δυνατότητα να ταξιδέψω και να ανακαλύψω  μέρη και να γνωρίσω νέα άτομα διαφορετικού λαού.Αυτή η εμπειρία θα μου μείνει αξέχαστη!!

# data[].attributes.headline
Μια μοναδική εμπειρία

# data[].attributes.subject
Μια μοναδική εμπειρία

# data[].attributes.body
Για εμένα προσωπικά όλη αυτή η εμπειρία ξεκίνησε με την παρότρυνση των φίλων μου που είχαν πάρει μέρος σε αυτό το πρόγραμμα την προηγούμενη χρόνια.Χαίρομαι παρα πολύ που αποφάσισα να συμμετάσχω και εγώ, καθώς κάτι που ξεκίνησε σαν μια απλή εκδρομή αποδείχθηκε μια αξεπέραστη εμπειρία που θα με ακολουθεί μια ζωή.Οχι μονο εχω αποκτήσει φιλους που μπορω να αποκαλώ πλεον οικογένεια αλλά μέσα απο αυτό το πρόγραμμα ανακάλυψα τον εαυτό μου καθώς Εχω αποφασίσει να ασχολήθω με τις τουριστικές σπουδες.Αυτό το πρόγραμμα είναι κάτι παραπάνω απο ενα απλό ταξίδι,ο τρόπος με τον οποίο υλοποιείται σου δίνει την δυνατότητα να γνωρισεις σε βάθος εναν άλλον πολιτισμό που σαν ενας απλός επισκέπτης δεν θα μπορούσες.Παράλληλα και εσυ ο ίδιος διαδίδεις τον πολιτισμο σου.Στην δική μου περίπτωση εγινε με την διοργάνωση μιας  συναυλίας οπου οι δυο χώρες μπόρεσαν να δείξουν την κουλτούρα τους.Συνοψίζοντας το πρόγραμμα αυτό είναι κάτι που προτείνω ανεπιφύλακτα σε όλα τα παιδιά της ηλικιας μου.Μεσα απο αυτό το ταξίδι βρήκα οχι μονο φίλους αλλα και τον εαυτό μου.
Μαίρη Τσόδουλου

# data[].attributes.headline
Ανταλλαγή μαθητών = εμπειρία ζωής 

# data[].attributes.subject
Ανταλλαγή μαθητών = εμπειρία ζωής 

# data[].attributes.body
Ως μαθήτρια μη έχοντας ταξιδέψει ποτέ στο εξωτερικό, όταν αποφάσισα να συμμετέχω σε αυτήν την εμπειρία ο ενθουσιασμος ήταν μεγάλος. Πηγαίνοντας, λοιπόν, γνώριζα ότι θα έπαιρνα γεύση από διαφορετικές κουλτούρες, ήθη, έθιμα και παραδόσεις. Όμως εκτός από αυτά, που σε ένα ταξίδι στο εξωτερικό είναι λογικό να τα συναντησει κάνεις, έμαθα πολύ περισσοτερα πράγματα.
Ένα από αυτά είναι η ομαδικότητα, στο πλαίσιο κοινών εργασιών με τους συμμαθητές μου αλλά και με τους συμμαθητές από το σχολείο της άλλης χώρας. Άλλο πράγμα που έμαθα είναι η σημαντικότητα της επικοινωνίας και της συζήτησης με άτομα που ζουν σε πολύ διαφορετικές συνθήκες και πολιτισμούς, η οποια μου έδωσε την δυνατότητα να καταλάβω καλύτερα τον δικό μου πολιτισμό.
Γνώρισα ανθρώπους και έκανα φιλους. Φίλους που θα κρατήσουν για μια ζωή, που όταν θα ξαναβρεθουμε όλοι μαζί θα θυμόμαστε αυτές τις απίστευτες στιγμές που περάσαμε και θα θέλουμε να τα ξαναζήσουμε από την αρχή.
Τα προγραμματα ανταλλαγής μαθητών προσφέρουν γνώσεις και εμπειρίες που δυστυχώς τα δημόσια σχολεία απο μόνα τους δεν μπορουν να  προσδώσουν. Για αυτό και είμαι ευγνώμων για την ευκαιρία αυτή, που μου προσέφεραν οι καθηγητές μου, οι οποίοι ανέλαβαν αυτό το δύσκολο - εθελοντικα- έργο της οργάνωσης ενός τέτοιου προγράμματος! ΑΞΕΧΑΣΤΗ ΕΜΠΕΙΡΊΑ ΓΙΑ ΠΑΝΤΑ
Νικολίνα Γεωργοπούλου
Μαθήτρια Γ' λυκειου

# data[].attributes.headline
Δεν υπάρχουν λόγια ν

# data[].attributes.body
Δεν υπάρχουν λόγια να περιγράψουν τα οφέλη μιας μαθητικής ανταλλαγής κατά την εφηβική ηλικία. Σαν απόφοιτος λυκείου, αρκετά τυχερός που μπόρεσα να συμμετέχω σε τέτοιο πρόγραμμα, μπορώ να πω το πόσο μου άλλαξε την ζωή και τον τρόπο που βλέπω τα πράγματα γύρω μου καθώς και τον εμπλουτισμό πλέον της καθημερινότητάς μου με δραστηριότητες όχι τόσο κοινές με συνομήλικούς μου. Πράγματα όπως τα ταξίδια σε πολλές χώρες, η μελέτη ξένων γλωσσών και η ενεργή συμμετοχή μου στον εθελοντισμό σε Ελλάδα και εξωτερικό. Και από τα πιο σημαντικά, είναι ότι ακόμα και τώρα μετά από 4 χρόνια, αυτή η τότε γνωριμία με τον μαθητή που έκανα την ανταλλαγή, κατέληξε σε μια ισχυρότατη φιλία. Γνωριμία με το διαφορετικό, αποδοχή, κατανόηση. Επαφή με κάθε πτυχή μιας ξένης κοινότητας και πολιτισμού. Γλωσσική ανάπτυξη μέσω πρακτικής. Επίγνωση και υιοθετηση της εναλλακτικής και πολυπρόσωπης προσέγγισης τέτοιου τύπου μάθησης. Προσωπική ανέλιξη που βοηθάει σε μια ενισχυμένη αυτοεκτίμηση και αυτοπεποίθηση. Ωριμότητα και κοινωνική αίσθηση, που πηγάζουν από την ανάγκη επίλυσης προβλημάτων έξω από τα οικογενειακά πλαίσια και το comfort zone του κάθε μαθητή. Η ενσωμάτωση σε μια άλλη οικογένεια επίσης συμβάλλει στην ανάπτυξη δυνατής φιλίας ανάμεσα στους μαθητές, προωθώντας την εκτίμηση του Σπιτιού και της Οικογένειας. Μετά από την ολοκλήρωση του προγράμματος οι μαθητές αποκτούν την ικανότητα του να αναπτύξουν ανεξάρτητες απόψεις, να πάρουν σοβαρές αποφάσεις και να προσπαθούν να πετύχουν νέους στόχους. Οι μαθητές που συμμετέχουν σε προγράμματα ανταλλαγής, τείνουν να προσαρμόζονται πιο έυκολα σε «ξένα» περιβάλλοντα. Οι εργοδότες σε όλους σχεδόν τους τομείς βλέπουν ευνοϊκά την εμπειρία που αποκτά κάποιος ενώ ζει στο εξωτερικό και τη γνώση που αποκτάται από την επαφή με άλλη γλώσσα και πολιτισμό. Η αυξημένη πίεση επικοινωνίας και σχέσης με άλλους αναπτύσσει την επίγνωση της ομαδικής δυναμικής και της προσωπικής ευαισθησίας έναντι άλλων. Η επιτυχής ολοκλήρωση του προγράμματος αποτελεί ένα εξαιρετικό μέτρο προσωπικής ευελιξίας, που περιλαμβάνει την ικανότητα επίτευξης συμβιβασμού, την εστίαση και την επιτυχία μέσα από δύσκολους καιρούς. Αυτοί είναι λίγοι λόγοι για να κάνει κάποιος μια τέτοια μαθητική ανταλλαγή. Το καλύτερο όπλο κατά του ρατσισμού, υπέρ της διεύρυνσης των οριζόντων του κάθε μαθητή.
Πάνος, απόφοιτος Μουσικού Σχολείου Πειραιά

# data[].attributes.headline
Μια εμπειρία ζωής!

# data[].attributes.subject
Μια εμπειρία ζωής!

# data[].attributes.body
Καταρχάς οι ανταλλαγές μαθητών που προέκυψαν ήταν μια μοναδική εμπειρία.Γνωρίσαμε καινούργιους ανθρώπους από άλλη χώρα μάθαμε τα ήθη και τα έθιμα της χώρας τους και ετσι χάρης αυτή την ανταλλαγή μας δόθηκε η ευκαιρία να ανοίξουμε τους ορίζοντες μας και να μάθουμε μια καινούρια κουλτούρα μιας ξένης χώρας.Επίσης χαίρομαι που μου δόθηκε η ευκαιρία να παίξω κομμάτια Ελλήνων συνθετών και να προβάλλω την ελληνική μουσική παράδοση. Και τέλος, χαίρομαι που μου δόθηκε αυτή η ευκαιρία να ταξιδέψω σε άλλη χώρα, να ζήσω σε ένα καινούργιο και διαφορετικό περιβάλλον και να ζήσω μια πραγματικά αξέχαστη εμπειρία ζωής!

-Άγγελος Μπραχόλλι,
Απόφοιτος Μουσικού σχολείου Πειραιά

# data[].attributes.headline
Γνωρίζοντας νέους πολιτισμούς ανθρώπους και κουλτούρες. 

# data[].attributes.subject
Γνωρίζοντας νέους πολιτισμούς ανθρώπους και κουλτούρες. 

# data[].attributes.body
Ως απόφοιτη του Μουσικού σχολείου Πειραιά μπορώ να πω ότι η εμπειρία μου με τα πρότζεκτ ανταλλαγής μαθητών ήταν μια από τις πιο όμορφες εμπειρίες που έχω βιώσει. Ήταν ένα εκπληκτικό ταξίδι όπου είχα την ευκαιρία να γνωρίσω έναν νέο πολιτισμό, έναν διαφορετικό τρόπο ζωής αλλά και να απολαύσω όμορφα αξιοθέατα. Το πρότζεκτ μας αφορούσε την ελληνική μουσική όπου είχαμε την ευκαιρία να παρουσιάσουμε στην Ισπανία όπου και πήγαμε. Εγώ συγκεκριμένα παρουσίασα στο πιάνο έργα του Γιάννη Κωνσταντίνιδη. Ήταν ένα πρωτόγνωρο συναίσθημα για εμένα αφού ένιωθα ότι μεταδίδω την ενέργεια μου και τις γνώσεις μου για την ελληνική μουσική σε έναν ξένο πολιτισμό. Το θέαμα που προσέφερε το σχολείο μας ήταν εκπληκτικό και φυσικά συγκινητικό αφού τα παιδιά, οι γονείς και οι υπόλοιποι θεατές μας παρακολουθούσαν με αγάπη και θαυμασμό δένοντας τα συναισθήματα τους με τα δικά μας. Μοναδική εμπειρία εξίσου ήταν και η διαμονή των ξένων παιδιών που φιλοξενήσαμε στην Ελλάδα όπου είχαμε την ευκαιρία να τους γνωρίσουμε την χώρα μας και την καθημερινότητα μας.
Κατά την γνώμη μου τέτοιου είδους πρότζεκτ θα πρέπει να προωθούνται κάθε χρόνο ώστε να δημιουργούνται αυτες οι πύλες γνωριμίας με νέους πολιτισμούς.

Απόφοιτη Μουσικού Σχολείου Πειραιά, Άννα Ντούκα.

# data[].attributes.headline
Ανταλλαγή μαθητ

# data[].attributes.subject
Ανταλλαγή μαθητ

# data[].attributes.body
Τα προγράμματα ανταλλαγής μαθητών είναι μία εμπειρία ζωής . Η συναναστροφή με συνομηλίκους μας , με κοινές αλλά και πολλές διαφορετικές συνήθειες , ήθη και έθιμα , είναι κάτι μοναδικό . Μαζί τους , είχαμε την δυνατότητα να γνωρίσουμε τον πολιτισμό της χώρας τους , την γλώσσα τους , την κουζίνα τους και πολλά άλλα ακόμη . Ήταν επίσης μια καλή ευκαιρία να << ξεσκονίσουμε >> τα αγγλικά μας . Αξέχαστη είναι και η στιγμή που παρουσιάσαμε ελληνικά παραδοσιακά τραγούδια , συνθέσεις από λόγιους Έλληνες συνθέτες και  τέλος , παραδοσιακούς χορούς από τα μέρη μας , στο δημοτικό θέατρο της πόλης που διαμείναμε ( El Ejido ) . Σίγουρα , ήταν ο καλύτερος τρόπος να αναδείξουμε τον δικό μας πολιτισμό σε μία ξένη χώρα , όπως αντίστοιχα έπραξαν και εκείνοι . Όλα αυτά θα ήταν αδύνατο να συμβούν χωρίς τη σκληρή δουλειά των καθηγητών που ανέλαβαν το πρόγραμμα αλλά και το σχολείο που είχε την καλή διάθεση να μπει σε μία τέτοια πολυδιάστατη διαδικασία .
- Νεκτάριος Λανάρας , απόφοιτος Μ.Σ.Π.

# data[].attributes.headline
Ανταλλαγές μαθητ

# data[].attributes.subject
Ανταλλαγές μαθητ

# data[].attributes.body
Μοναδική εμπειρία. Γνώρισα νέους ανθρώπους, χώρες και πολιτισμούς. Εκανα φιλίες που θα κρατήσουν για μια ζωή και ειχα την ευκαιρία να ζήσω αξέχαστες στιγμές. Ευχαριστώ τους καθηγητές και το σχολείο που μου εδωσαν την ευκαιρία να βιώσω αυτη την εμπειρία, καθως και να διευρυνω τις γνώσεις μου σε σχεση με την μουσική, τις γλώσσες αλλα και με την πολιτισμική κληρονομιά της κάθε χώρας.
~Ιφιγένεια Σκορδίλη

# data[].attributes.headline
Ανοίγοντας νέους ορίζοντες 

# data[].attributes.subject
Ανοίγοντας νέους ορίζοντες 

# data[].attributes.body
Για εμένα, ξεκίνησε ως ενθουσιώδες πρότζεκτ με το σχολείο,ώστε να αποκτήσω άνεση με τα αγγλικά. Τελικά όχι μόνο αυτό έγινε, αλλά ανακάλυψα την αγάπη μου για τις ξένες γλώσσες και βρέθηκα να δουλεύω στο χώρο του τουρισμού! Μάλιστα η ανταλλαγή βοήθησε πολύ στην πρόσληψη μου στην πρώτη μου δουλειά!
Επιπλέον, ακόμη και τώρα κρατώ επαφές με τα παιδιά απ το εξωτερικό, και θα τους συναντήσω πάλι σύντομα :)
Σίγουρα ήταν μοναδική εμπειρία για κάποιον που ταξιδεύει στο εξωτερικό για πρώτη φορά. Όμως δεν ήταν μόνο ο τουρισμός που κάναμε στις περιοχές, αλλά το ιδιαίτερο γεγονός ότι μπορέσαμε για λίγο να δούμε τον τρόπο ζωής των ανθρώπων, και να γνωρίσουμε τα στοιχεία που μας διαφοροποιούν αλλά και αυτά που μας ενώνουν, παρά την απόσταση.
Είμαι πραγματικά ευγνώμων στο πρόγραμμα και στους καθηγητές που το ανέλαβαν, για αυτές τις μοναδικές εμπειρίες.
-Ζέφη Πισσάκη, μαθήτρια Γ' Λυκείου

# data[].attributes.headline
Γνωρίζοντας νέους πολιτισμούς και κουλτούρες!

# data[].attributes.subject
Γνωρίζοντας νέους πολιτισμούς και κουλτούρες!

# data[].attributes.body
Αφορμή για να συμμετέχω σε αυτο το πρότζεκτ ήταν να αποκτήσω μεγαλύτερη άνεση με την αγγλική γλώσσα αλλά και να γνωρίσω καινούργιους ανθρώπους με διαφορετικές κουλτούρες ! Το πρότζεκτ που πήρα μέρος είχε θέμα την ελληνική λόγια και παραδοσιακή μουσική! Το ταξίδι μου στην Ισπανία στην περιοχή του El Ejido μπορώ να πω ότι ήταν μοναδικό ! Γνώρισα καινούργια μερη,φοβερα αξιοθέατα, ενω γεύτηκα και καινουργιες γευσεις, ενα αλλο ειδος κουζινας,κατι πολυ χρησιμο για μενα και ενδιαφερον αφου το αντικειμενος της μαγειρικης ειναι και ο επαγγελματικός μου προσανατολισμός !Επίσης, γνωρισα ανθρώπους με μοναδικούς χαρακτήρες που με αρκετούς από αυτούς ενώ έχουν περάσει 3 χρόνια από το πρόγραμμα αυτό έχουμε κρατήσει επικοινωνία, μιλάμε πολύ συχνά και θα συναντήσουμε σύντομα ξανά ο ένας τον άλλον! Δεν περίμενα ότι από αυτό το πρότζεκτ θα είχαν δημιουργηθεί τόσο ισχυρές φιλίες με διάρκεια στον χρόνο! Επισης θα ηθελα να πω ένα μεγαλο ευχαριστω στους καθηγητες που ειχαν αναλάβει την οργάνωση του πρότζεκτ και μας έδωσαν την ευκαιρία να λάβουμε μέρος σε αυτο το μαγικό ταξίδι ! Κατά την γνώμη μου, θεωρώ ότι τέτοιου είδους πρότζεκτ θα πρέπει να επαναλαμβάνονται καθε χρονο ώστε τα παιδιά να έχουν την ευκαιρία να γνωρίσουν νέους πολιτισμούς και κουλτούρες άλλων χωρών!

-Με εκτίμηση , Ευγενία Τσομπέλι.
Μαθήτρια Γ' Λυκείου